《扬州慢 放鹤亭梅花》
清代·佟世南

老干浑苔，柔条未萼，几枝零落荒亭。望空山落日，正笛韵凄清。

自双鹤、高飞去后，亭前三百，雾锁烟横。到而今都随流水，暗逐浮萍。

辽阳梦返，算逋仙、重到须惊。念疏影横斜，暗香浮动，难赋幽情。

水畔红亭空尔，波荡漾、夜月无声。但坟前芳草，春风著处还生。

作者简介：字梅岭，清满洲（辽东）人。康熙年间任临贺知县，善填词，长于小令，修辞婉丽，意境幽美，曲折含蓄，词风与纳兰性德相近。著有《东白堂词》、《鲊话》、《附耳书》等。